**PATEIKTŲ PASIŪLYMŲ ĮGYVENDINIMAS[[1]](#footnote-1)**

|  |  |  |  |
| --- | --- | --- | --- |
| *Pateiktos pastabos* | *Pasiūlymai atsižvelgiant į pateiktas pastabas* | *Duomenys apie pastabų ir pasiūlymų įgyvendinimą* | *Specialiųjų tyrimų tarnybos vertinimas* |
| 1. *Kritinės antikorupcinės pastabos* | | | |
| Savivaldybėse vienas ir tas pats savivaldybės tarnautojas tikrina projektinius dokumentus statybos leidimui gauti, pritaria arba nepritaria techniniam projektui, teikia pastabas ir išduoda arba neišduoda statybą leidžiantį dokumentą. Šiame procese nėra vykdomas tolimesnės kontrolės (pavyzdžiui, netaikomas „keturių akių“ principas) etapas ar papildoma priimto sprendimo patikra (motyvai išdėstyti 2.3. poskyryje). | Pagal galimybės atskirti darbuotojų, dalyvaujančių statybas leidžiančių dokumentų procese, funkcijas. Nesant galimybės, teisiniame reglamentavime nustatyti papildomą kontrolės mechanizmą (pavyzdžiui, pritaikyti „keturių akių“ principą), pagal kurį statybos projektų dokumentacija būtų papildomai peržiūrima. | Atsižvelgta. Įsigaliojus naujiems teisės aktams, statybos leidžiančių dokumentų procese pritaikysime ,,keturių akių“ principą. Priemonės įgyvendinimas įtrauktas į 2023-2025 m. Klaipėdos miesto savivaldybės korupcijos prevencijos veiksmų planą.  Pažymėtina, kad 2023-04-01 įsigalios LR statybos įstatymo pasikeitimai – teisė išduoti specialiuosius reikalavimus, statybą leidžiančius dokumentus, informuoti visuomenę apie numatomą visuomenei svarbių statinių ir statinių dalių projektavimą bus suteikiama merams ar jų įgaliotiems savivaldybių administracijų valstybės tarnautojams. Kol kas nėra aišku, ar nurodytas funkcijas IS Infostatyba vykdys patys merai, ar jos bus deleguotos savivaldybių administracijų valstybės tarnautojams. |  |
|  |  |  |  |
|  |  |  |  |
| 1. *Kitos antikorupcinės pastabos* | | | |
| Analizės atlikimo metu, atsitiktine tvarka vertinant savivaldybių išduotus SLD, pastebėta, jog kai kuriais atvejais buvo pavėluota išduoti statybos leidimus (arba pateikti statytojams atsakymus dėl jų prašymų atmetimo arba nepriėmimo) ir tai neatitinka Statybos įstatymo 27 straipsnio 12 ir 13 dalies nuostatų, o taip pat dėl savivaldybėms žinomų priežasčių, tą pačią dieną pateiktų prašymų išduoti SLD nagrinėjimas užtrunka skirtingus laikotarpius. Manytina, jog ir nedideli vėlavimai atsakyti prašymą pateikusiems statytojų atstovams, arba vėlavimai išduoti leidimą statybai, kai prašymai yra patenkinti, sudaro prielaidą ilgėti statybos leidimo išdavimo procedūroms arba kai kuriais atvejais net ir jas vilkinti. Visą tai gali sąlygoti statytojams materialinę žalą, kurie atitinkamai ją galėtų išsireikalauti teisinėmis gynimo priemonėmis iš atsakingų subjektų. Taip pat, korupcijos rizikos analizėje įvardinti atvejai, kuomet skiriasi prašymų išduoti SLD nagrinėjimo laikotarpiai gali tapti ir priemone nesąžiningam valstybės tarnautojų, atsakingų už SLD išdavimą, elgesiui vilkinant sprendimus išduoti SLD, kuomet yra prašoma ar reikalaujama statytojų atlyginti už operatyvesnį jų prašymą nagrinėjimą – visą tai kelia korupcijos pasireiškimo tikimybę šiame procese. (motyvai išdėstyti 2.1. poskyryje). | Spręsti dėl savivaldybės administracijos darbuotojų, atsakingų už statybas leidžiančių dokumentų išdavimą, žmogiškųjų resursų didinimo, o nesant galimybės - perskirstymo ar efektyvesnio darbo krūvio padalinimo.  .Numatyti papildomas vilkinamų ar vėluojančių prašymų išduoti SLD kontrolės priemones (pavyzdžiui, reguliariai peržiūrėti ir išanalizuoti priežastis kodėl vieni ar kiti prašymai nėra išnagrinėjami įstatymuose numatytais terminais, ar tos priežastys yra objektyvios ir kt.). | Iš dalies atsižvelgta. Esant dideliam prašymų išduoti SLD kiekiui, viršijančiam įprastą darbo krūvį, funkcijai atlikti numatoma pasitelkti papildomą specialistą iš skyriaus darbuotojų tarpo. Vilkinamų ar vėluojančių prašymų išduoti SLD nėra. Todėl neaktualu numatyti papildomas kontrolės priemones. |  |
| 1. *Kitos pastabos* | | | |
|  |  |  |  |
|  |  |  |  |
|  |  |  |  |

\_\_\_\_\_\_\_\_\_\_\_\_

1. Informaciją apie išvadoje dėl korupcijos rizikos analizės nurodytų pasiūlymų vykdymą ar numatomą įgyvendinimą prašome pateikti STT ne vėliau kaip per 3 mėnesius nuo išvados dėl korupcijos rizikos analizės gavimo dienos. [↑](#footnote-ref-1)